**B. Osobitná časť**

**K čl. I**

**K bodu 1**

Legislatívno-technická úprava.

**K bodom 2 a 3**

Ustanovuje sa nové znenie príloh č. 1 až 5 a zmysle zmien v týchto prílohách sa upravuje aj text prílohy 6 nariadenia vlády Slovenskej republiky č. 199/2005 Z. z. o ochranných opatreniach proti zavlečeniu a rozširovaniu organizmov škodlivých pre rastliny alebo rastlinné produkty v znení neskorších predpisov v súlade s vykonávacou smernicou Komisie (EÚ) 2019/523 z 21. marca 2019, ktorou sa menia prílohy I až V k smernici Rady 2000/29/ES o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (Ú. v. EÚ L 86, 28. 3. 2019). Následne sa uvedená smernica dopĺňa do transpozičnej prílohy nariadenia vlády Slovenskej republiky č. 199/2005 Z. z. o ochranných opatreniach proti zavlečeniu a rozširovaniu organizmov škodlivých pre rastliny alebo rastlinné produkty v znení neskorších predpisov.

**K čl. II**

Navrhuje sa účinnosť nariadenia vlády Slovenskej republiky 15. februára 2020.  
Dátum nadobudnutia účinnosti návrhu nariadenia vlády je určený tak, aby čo najskôr došlo k transpozícii vykonávacej smernice (EÚ) 2019/523.